
Puan Ane Salfarizan Binti Mispani 
Pegawai Perhubungan Awam,
Perbadanan Aset Keretapi (Railway Assets Corporation)
Level 16, IOI City Menara 2, 
Lebuh IRC, IOI Resort City, 
62502 Putrajaya Sepang, Selangor.

Puan, 

CADANGAN MENEMPATKAN RAK INFORMASI DI STESEN KERETAPI TANAH MELAYU BUTTERWORTH 
Saya dengan segala hormatnya diarah merujuk kepada perkara diatas. 

2. 	Sektor pelancongan memainkan peranan yang penting bagi negeri Pulau Pinang, baik dari aspek ekonomi mahupun sosial. Sebagai biro pelancongan negeri Pulau Pinang, Penang Global Tourism (PGT) telah mengenalpastikan langkah-langkah mempertingkatkan promosi pelancongan dengan memperbaiki kualiti pengalaman pengunjung terutamanya di pintu masuk negeri Pulau Pinang. 
3. 	Stesen Keretapi Tanah Melayu (KTM) di Butterworth yang kerap digunakan oleh pelancong domestik memainkan peranan yang penting sebagai pintu masuk utama ke Pulau Pinang. Oleh itu, Penang Global Tourism (PGT) ingin meninjau cara – cara untuk menaik taraf kualiti pengalaman pengunjung di KTM Butterworth.
4. 	Rak informasi tersebut yang bersize 7 kaki x 7 kaki x 1kaki (Panjang x Tinggi x Lebar) adalah dicadangkan menempat di bersebelahan kaunter tiket dimana ia merupakan lokasi yang strategik dan laluan utama dari KTMB ke terminal feri. Bagi size “Mini Library” yang dicadangkan adalah 6.5 kaki x 3 kaki x 1 kaki (Panjang x Tinggi x Lebar). Namun, konsep reka bentuk kedua- dua rak tersebut masih dalam perbincangan. 
5. 	Pihak PGT juga ingin memohon kebenaran untuk menempatkan rak informasi tersebut di Stesen KTM Butterworth selama setahun, iaitu dari Januari 2021- Disember 2021. Permohonan lanjutan penempatan rak tersebut akan diminta sekiranya diperlukan. Selain itu, disebabkan rak informasi tersebut bukan untuk tujuan komersial, maka PGT ingin memohon agar pihak Railway Assest Corporation dapat mempertimbangkan kadar bayaran elektrik atau mengecualikan sebarang bayaran yang akan dikenakan. 

6.	Sekiranya mempunyai sebarang pertanyaan atau maklumat lanjut diperlukan, pihak Puan boleh menghubungi Cik Sarah di talian 04-264 3456 atau sarah@penangglobaltourism.com. 

Sekian. Terima Kasih. 



Ooi Chok Yan 
Ketua Pegawai Eksekutif 
Penang Global Tourism 

